
QƏRAR
 
№ 1417050000004800
 
Bakı şəhəri                                                                  03 sentyabr 2014-cü il
 
Azərbaycan Respublikası Vergilər Nazirliyi tərəfindən göstərilən elektron xidmətlər üzrə inzibati reqlamentlərin müəyyən edilməsi haqqında
 
Azərbaycan Respublikası Vergilər Nazirliyi tərəfindən Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli 429 nömrəli Fərmanının 2-1-ci hissəsinin, habelə Azərbaycan Respublikası Nazirlər Kabinetinin “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”nın və “Elektron xidmət növlərinin Siyahısı”nın təsdiq edilməsi haqqında Azərbaycan Respublikası Nazirlər Kabinetinin 2011-ci il 24 noyabr tarixli 191 nömrəli Qərarının 5.1-ci bəndinin icrasını təmin etmək məqsədilə göstərilməsi Azərbaycan Respublikası Vergilər Nazirliyinə həvalə edilmiş 60 növ elektron xidmətdən 2012-ci ildən istifadəyə verilmiş 54-ü üzrə inzibati reqlamentlər Azərbaycan Respublikası Vergilər Nazirliyi Kollegiyasının 24.12.2012-ci il tarixli 1217050000004800 nömrəli, 08.10.2013-cü il tarixli 1317050000005500 nömrəli və 22.04.2014-cü il tarixli 1417050000002400 nömrəli Qərarları ilə təsdiq edilmiş və “Hüquqi Aktların Dövlət Reyestri”ndə elektron variantda dərc edilmişdir.
Vergilər Nazirliyi tərəfindən daha 4 növdə elektron xidmətin göstərilməsinə başlanılması ilə əlaqədar müvafiq inzibati reqlamentlərin layihələri hazırlanaraq, elektron xidmətlər reyestrinin operatoru funksiyalarını həyata keçirən Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi ilə razılaşdırılmışdır.
Yuxarıda qeyd edilən normativ hüquqi aktların icrası məqsədi ilə “Normativ hüquqi aktlar haqqında” Azərbaycan Respublikasının Konstitusiya Qanununun 20-ci maddəsini, Azərbaycan Respublikası Prezidentinin 2001-ci il 29 mart tarixli 454 nömrəli Fərmanı ilə təsdiq edilmiş “Azərbaycan Respublikasının Vergilər Nazirliyi haqqında Əsasnamə”nin 17-ci və Azərbaycan Respublikası Prezidentinin 13 fevral 2006-cı il tarixli 363 nömrəli Fərmanı ilə təsdiq edilmiş “Mərkəzi icra hakimiyyəti orqanlarının Nümunəvi Əsasnaməsi”nin 17-1-ci bəndlərini rəhbər tutaraq Azərbaycan Respublikası Vergilər Nazirliyinin Kollegiyası
 
QƏRARA ALIR:
 
1. Azərbaycan Respublikası Vergilər Nazirliyi tərəfindən göstərilən aşağıdakı elektron xidmətlər üzrə inzibati reqlamentlər təsdiq edilsin:
1.1. “Vergi ödəyicisinin təsərrüfat subyektinin (obyektinin) onlayn qeydiyyatı” elektron xidməti üzrə inzibati reqlament (1 nömrəli əlavə);
1.2. “Vergi ödəyicisinin filialının, nümayəndəliyinin onlayn qeydiyyatı” elektron xidmət üzrə inzibati reqlament (2 nömrəli əlavə);
1.3. “Vergi ödəyicisinin filialının, nümayəndəliyinin onlayn qeydiyyatdan çıxarılması” elektron xidməti üzrə inzibati reqlament (3 nömrəli əlavə);
1.4. “ƏDV məqsədləri üçün qeydiyyatın onlayn ləğv edilməsi” elektron xidməti üzrə inzibati reqlament (4 nömrəli əlavə);
2. Hüquq baş idarəsinin rəisi, baş vergi xidməti müşaviri Samirə Musayevaya tapşırılsın ki, bu Qərarın və Qərarla təsdiq edilmiş inzibati reqlamentlərin Hüquqi Aktların Dövlət Reyestrinə daxil edilməsi üçün 3 gün müddətində Azərbaycan Respublikası Ədliyyə Nazirliyinə göndərilməsini təmin etsin.
3. Vergi ödəyicilərinə xidmət baş idarəsinin rəisi, baş vergi xidməti müşaviri Elçin Məmmədova tapşırılsın ki, inzibati reqlamentlərin Azərbaycan Respublikası Vergilər Nazirliyinin rəsmi internet səhifəsində yerləşdirilməsini təmin etsin.
4. Analitik-informasiya şöbəsinin rəisi, vergi xidməti müşaviri Mehti Mirsəlimova tapşırılsın ki, inzibati reqlamentlərin mahiyyəti, o cümlədən göstərilən elektron xidmətlər barədə məlumatların kütləvi informasiya vasitələrində işıqlandırılmasını təmin etsin.
5. Azərbaycan Respublikası Vergilər Nazirliyinin aidiyyəti struktur vahidlərinin və bölmələrinin rəhbərlərinə tapşırılsın ki, vergi orqanı əməkdaşları tərəfindən inzibati reqlamentlərin tələblərinə əməl edilməsi üçün zəruri tədbirlərin görülməsini təmin etsinlər.
 
	Vergilər naziri,
	 

	2-ci dərəcəli dövlət vergi xidməti müşaviri
	Fazil Məmmədov


 

 
	 
	Azərbaycan Respublikası Vergilər Nazirliyinin Kollegiyasının 03.09.2014-cü il tarixli 1417050000004800 nömrəli Qərarı ilə təsdiq edilmişdir.
 
Əlavə - 1
 


 
“Vergi ödəyicisinin təsərrüfat subyektinin (obyektinin) onlayn qeydiyyatı” elektron xidməti üzrə inzibati reqlament
 
1. Ümumi müddəalar
 
1.1. Elektron xidmətin adı: Vergi ödəyicisinin təsərrüfat subyektinin (obyektinin) onlayn qeydiyyatı.
1.2. Elektron xidmətin məzmunu: Bu xidmət vergi ödəyicisinin təsərrüfat subyektinin (obyektinin) elektron qaydada vergi uçotuna alınmasını və bu barədə arayışın verilməsini əhatə edir.
1.3. Elektron xidmətin göstərilməsinin hüquqi əsası: Azərbaycan Respublikasının Vergi Məcəlləsinin 33-cü və 34-cü maddələri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, həmin Qaydalara 1 nömrəli əlavə, eləcə də “Elektron xidmət növlərinin Siyahısı”nın 7.15-cı bəndi
1.4. Elektron xidməti göstərən dövlət qurumunun adı: Azərbaycan Respublikasının Vergilər Nazirliyi
1.5. Elektron xidmətin digər icraçıları: Yoxdur.
1.6. Elektron xidmətin avtomatlaşdırılma səviyyəsi: Qismən avtomatlaşdırılmışdır.
1.7. Elektron xidmətin icra müddəti: Elektron xidmət 2 iş günü ərzində yerinə yetirilir.
1.8. Elektron xidmətin göstərilməsinin nəticəsi: Vergi ödəyicisinin təsərrüfat subyekti (obyekti) vergi uçotuna alınır.
 
2. Elektron xidmətin göstərilməsinin həyata keçirilməsi
 
2.1. Elektron xidmətin növü: İnteraktiv.
2.2. Elektron xidmət üzrə ödəniş: Ödənişsiz.
2.3. Elektron xidmətin istifadəçiləri: Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirmə nömrəsi (VÖEN) almış hüquqi və fiziki şəxslər.
 
2.4. Elektron xidmətin təqdim olunma yeri:
http://www.e-taxes.gov.az/, http://www.e-gov.az
 
2.5. Elektron xidmət barədə məlumatlandırma:
 
-https://www.e-taxes.gov.az/dispatcher?menu=ekarg&submenu=2&nav=ekarg
- Vergi ödəyicilərinə xidmət strukturları (müvafiq idarə və şöbələr)
- Vergi ödəyicilərinə xidmət mərkəzləri
- Azərbaycan Respublikasının Vergilər Nazirliyinin Çağrı Mərkəzi (195)
- office@taxes.gov.az
.
2.6       Elektron xidmətin göstərilməsi üçün tələb olunan sənədlər və onların təqdim olunma forması:
- Vergi ödəyicisinin təsərrüfat subyektinin (obyektinin) vergi uçotuna alınması barədə ərizə;
- Təsərrüfat subyektinin (obyektinin) bu fəaliyyətin yerinə yetiriləcəyi ünvanı təsdiq edən sənədin (mülkiyyət (sahiblik) hüququnu təsdiq edən sənədin, icarə müqaviləsinin, ünvan reyestri məlumat bazasından arayışın, ünvanı müəyyən etməyə imkan verən yerli icra hakimiyyəti orqanları tərəfindən verilmiş sənədin)surəti.
Xidmətin təqdim edildiyi elektron ünvandan ərizədə olan məlumatlar interaktiv şəkildə vergi ödəyicisi tərəfindən sistemə daxil edilir, ünvanı təsdiqləyən sənəd isə PDF formada sistemə əlavə edilir.
 
3. Elektron xidmətin göstərilməsi üçün inzibati prosedurlar
 
3.2. İnteraktiv elektron xidmətlər üçün sorğu: İnteraktiv xidmətlərin istifadəçilərinin - Azərbaycan Respublikasının Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.
Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.
 
3.2.1. Sorğunun formalaşdırılması: Vergi ödəyicisinin təsərrüfat subyektinin (obyektinin) qeydiyyatı barədə ərizə İnternet Vergi İdarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə
   “Kimə” siyahısından - Azərbaycan Respublikasının Vergilər Nazirliyi
   “Müraciətin növü” siyahısından - Ərizə
   “Sənədin növü” siyahısından - Təsərrüfat subyektinin (obyektinin) onlayn qeydiyyatı ərizəsi seçilir və “Qəbul” düyməsi sıxılır.
Açılan ekranda vergi ödəyicisinin təsərrüfat subyektinin (obyektinin) qeydiyyat məlumatları aşağıdakı ardıcıllıqla sistemə daxil edilir:
- təsərrüfat subyektinin (obyektinin) adı daxil edilir;
- təsərrüfat subyektinin (obyektinin) əsas sahəsi daxil edilir;
- təsərrüfat subyektinin (obyektinin) yardımçı sahəsi daxil edilir;
- təsərrüfat subyektinin (obyektinin) təsnifatı siyahıdan seçilir;
- təsərrüfat subyektinin (obyektinin) qeydiyyata alındığı hüquqi əsas seçilir;
 
 “Mülkiyyətində(sahibliyində) olan” hüquqi əsas seçildikdə
- mülkiyyət(sahiblik) hüququnu təsdiqləyən sənədin seriyası daxil edilir;
- mülkiyyət(sahiblik) hüququnu təsdiqləyən sənədin nömrəsi daxil edilir;
- mülkiyyət (sahiblik) hüququnu təsdiqləyən sənədin tarixi daxil edilir;
 
 “İcarəyə götürən” hüquqi əsas seçildikdə
-    İcarəyə alınan obyektə vergi orqanları tərəfindən verilmiş uçot kodu daxil edilir;
-    İcarə müqaviləsinin nömrəsi daxil edilir;
-    İcarə müqaviləsinin tarixi daxil edilir;
-    İcarə haqqının məbləği daxil edilir;
-    İcarə müqaviləsinin qüvvəyə minmə tarixi daxil edilir;
-    İcarə müqaviləsinin başa çatma tarixi daxil edilir;
 
“Ödəmə mənbəyində” hüquqi əsas seçildikdə
-    İcarə müqaviləsinin nömrəsi daxil edilir;
-    İcarə müqaviləsinin tarixi daxil edilir;
-    İcarə haqqının məbləği daxil edilir;
-    İcarəyə verən fiziki şəxs olduqda vətəndaşlıqdan asılı olaraq DİN və ya Miqrasiya xanalarından biri seçilir;
-    Azərbaycan Respublikası vətəndaşlarının şəxsiyyət vəsiqəsinin və ya əcnəbilərə və ya vətəndaşlığı olmayan şəxslərə müvəqqəti və ya daimi yaşamaq üçün verilmiş icazə vəsiqəsinin Pin kodu daxil edilir;
-    İcarə müqaviləsinin qüvvəyə minmə tarixi daxil edilir;
-    İcarə müqaviləsinin başa çatma tarixi daxil edilir;
Təsərrüfat subyektinin (obyektinin) ünvan məlumatları daxil edilir
-    Siyahıdan rayon seçilir;
-    Siyahıdan kənd (qəsəbə) seçilir;
-    Siyahıdan poçt indeksi seçilir;
-    Siyahıdan küçə, prospekt, dalan, döngə, meydan, kvartal seçilir;
-    Ev nömrəsi daxil edilir;
-    Mənzil nömrəsi daxil edilir;
-    Təsərrüfat subyektinin (obyektinin) İqtisadi fəaliyyət növlərinin təsnifatı üzrə kodu daxil edilir;
-    Əlaqə məlumatları daxil edilir. (ev telefonu, iş telefonu, elektron poçt ünvanı, mobil telefon və sair);
-    Təsərrüfat subyektinin (obyektinin) bu fəaliyyətin yerinə yetiriləcəyi ünvanı təsdiq edən sənədin (mülkiyyət(sahiblik) hüququnu təsdiq edən sənədin, icarə müqaviləsinin, ünvan reyestri məlumat bazasından arayışın, ünvanı müəyyən etməyə imkan verən yerli icra hakimiyyəti orqanları tərəfindən verilmiş sənədin) surəti elektron formada əlavə edilir.
Vergi ödəyicisinin təsərrüfat subyektinin (obyektinin) qeydiyyatı ilə bağlı bütün əməliyyatlar başa çatdıqdan sonra “İrəli” düyməsi sıxılır. Bu halda daxil edilmiş məlumatların yoxlanılması üçün təsdiqləmə ekranı gəlir. İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsin sıxır. Əks halda, imtina etmək üçün “İmtina” düyməsi icra edilir.
Təsdiqdən sonra ekrana Vergi ödəyicisinin təsərrüfat subyektinin (obyektinin) qeydiyyata alınması barədə ərizə”nin icraya qəbul edilməsi barədə Bildiriş çıxır.
“Çap” düyməsi vasitəsi ilə Bildirişi çap etmək mümkündür.
Vergi ödəyicisi tərəfindən göndərilən bu elektron ərizə onun “Göndərdiklərim” qovluğuna düşür.
 
3.2.2. Sorğunun qəbulu: Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.
3.3. Elektron xidmətin göstərilməsi və ya imtina edilməsi:
3.3.1. Sorğunun yerinə yetirilməsindən imtina halları: İstifadəçi tərəfindən ərizə göstəriciləri üzrə sistemə daxil edilmiş məlumatların düzgünlüyü yoxlanılır və kənarlaşmalar aşkar edildikdə, vergi ödəyicisinin təsərrüfat subyektinin (obyektinin) qeydiyyata alınmasından imtina edilir. (Kənarlaşmalar barədə vergi ödəyicisinin elektron ünvanına uyğunsuzluq məktubu göndərilir).
 
3.3.2. Sorğunun qəbulu: İmtina üçün əsas olmadıqda vergi ödəyicisinin təsərrüfat subyektinin (obyektnin) onlayn uçota alınması ilə bağlı ərizə qəbul olunur.
 
3.4. Sorğunun icrası:
3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:
-    İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul orqan - Azərbaycan Respublikasının Vergilər Nazirliyi;
-    Gücləndirilmiş elektron imza sahibinin sistemdə təyin edilməsi (identikləşdirilməsi), məsul təşkilat - akkreditə edilmiş sertifikat mərkəzi;
-    təsərrüfat subyektinin (obyektinin) qeydiyyatı ərizəsinin icraya qəbul edilməsi barədə vergi ödəyicisinə Bildirişin göndərilməsi, məsul orqan - Azərbaycan Respublikasının Vergilər Nazirliyi;
-    Vergi ödəyicisinin təsərrüfat subyektinin (obyektinin) vergi uçotuna alınması, (prosesin sonu)məsul orqan - Azərbaycan Respublikasının Vergilər Nazirliyi.
Elektron xidmətin göstərilməsinə Azərbaycan Respublikası Vergilər Nazirliyinin İqtisadi təhlil və sahibkarlıq subyektlərinin dövlət qeydiyyatı baş idarəsi və İnformasiya texnologiyaları və proqram təminatı şöbəsi məsuliyyət daşıyır.
3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti: Elektron xidmət 2 iş günündən gec olmayaraq yerinə yetirilir.
 
3.4.3. İnzibati əməliyyatda iştirak edən digər dövlət orqanı haqqında məlumat: Yoxdur.
3.4.4. hər bir inzibati prosedurun nəticəsi və onun verilməsi qaydası:
Xidmətin yerinə yetirilməsi nəticəsində vergi ödəyicisinin təsərrüfat subyekti (obyekti) vergi uçotuna alınır və bu barədə onun elektron ünvanına arayış göndərilir.
 
3.5. Elektron xidmətin yerinə yetirilməsinə nəzarət:
 
3.5.1. Nəzarət forması: Elektron xidmətin göstərilməsi zamanı təsərrüfat subyektinin fəaliyyət növlərinə və sahəsinə Azərbaycan Respublikası Vergilər Nazirliyinin proqram təminatı vasitəsilə onlayn qaydada nəzarət edilir.
Ərizəyə elektron formada əlavə olunmuş sənədlərin düzgünlüyünə nəzarət Azərbaycan Respublikası Vergilər Nazirliyinin vergi ödəyicilərinin qeydiyyat və uçotunu aparan struktur qurumları tərəfindən həyata keçirilir.
 
3.5.2. Nəzarət qaydası: Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikası Vergilər Nazirliyinin Çağrı Mərkəzi (195) fəaliyyət göstərir.
 
3.6. Elektron xidmətin göstərilməsi üzrə mübahisələr: İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.
 
3.6.1. İstifadəçinin şikayət etmək hüququ haqqında məlumat: Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.
3.6.2. Şikayətin əsaslandırılması və baxılması üçün lazım olan informasiya: İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.
3.6.3. Şikayətin baxılma müddəti: Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.
Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.
 

 
	 
	Azərbaycan Respublikası Vergilər Nazirliyinin Kollegiyasının 03.09.2014-cü il tarixli 1417050000004800 nömrəli Qərarı ilə təsdiq edilmişdir.
 
Əlavə - 2


 
“Vergi ödəyicisinin filialının, nümayəndəliyinin onlayn qeydiyyatı” elektron xidməti üzrə inzibati reqlament
 
1. Ümumi müddəalar
 
1.1. Elektron xidmətin adı: Vergi ödəyicisinin filialının, nümayəndəliyinin onlayn qeydiyyatı
1.2. Elektron xidmətin məzmunu: Bu xidmət rezident vergi ödəyicisinin filialının, nümayəndəliyinin elektron qaydada vergi uçotuna alınmasını və bu barədə arayışın verilməsini əhatə edir.
1.3. Elektron xidmətin göstərilməsinin hüquqi əsası: Azərbaycan Respublikasının Vergi Məcəlləsinin 33-cü, 34-cü maddələri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, həmin Qaydalara 1 nömrəli əlavə, eləcə də “Elektron xidmət növlərinin Siyahısı”nın 7.16-cı bəndi.
1.4. Elektron xidməti göstərən dövlət qurumunun adı: Azərbaycan Respublikasının Vergilər Nazirliyi
1.5. Elektron xidmətin digər icraçıları: Yoxdur.
1.6. Elektron xidmətin avtomatlaşdırılma səviyyəsi: Qismən avtomatlaşdırılmışdır.
1.7. Elektron xidmətin icra müddəti: Elektron xidmət 2 iş günü ərzində yerinə yetirilir.
 
1.8. Elektron xidmətin göstərilməsinin nəticəsi: Vergi ödəyicisinin filialı, nümayəndəliyi vergi uçotuna alınır.
 
2. Elektron xidmətin göstərilməsinin həyata keçirilməsi
 
2.1. Elektron xidmətin növü: İnteraktiv.
2.2. Elektron xidmət üzrə ödəniş: Ödənişsiz.
2.3. Elektron xidmətin istifadəçiləri: Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirmə nömrəsi (VÖEN) almış hüquqi şəxslər.
 
2.4. Elektron xidmətin təqdim olunma yeri: http://www.e-taxes.gov.az/, http://www.e-gov.az
 
2.5. Elektron xidmət barədə məlumatlandırma:
-https://www.e- taxes.gov.az/dispatcher?menu=ekarg&submenu=2&nav=ekarg
- Vergi ödəyicilərinə xidmət strukturları (müvafiq idarə və şöbələr)
- Vergi ödəyicilərinə xidmət mərkəzləri
- Azərbaycan Respublikasının Vergilər Nazirliyinin Çağrı Mərkəzi (195)
- office@taxes.gov.az
.
2.6       Elektron xidmətin göstərilməsi üçün tələb olunan sənədlər və onların təqdim olunma forması:
- Vergi ödəyicisinin filialının, nümayəndəliyinin vergi uçotuna alınması barədə ərizə;
-    Filial, nümayəndəliyin Əsasnaməsinin surəti;
-    Filial, nümayəndəliyin rəhbərinin təyin edilməsi barədə qərarın (əmrin) surəti;
-    filialın, nümayəndəliyin bu fəaliyyətin yerinə yetiriləcəyi ünvanı təsdiq edən sənədin (mülkiyyət (sahiblik )hüququnu təsdiq edən sənədin, icarə müqaviləsinin, ünvan reyestri məlumat bazasından arayışın, ünvanı müəyyən etməyə imkan verən yerli icra hakimiyyəti orqanları tərəfindən verilmiş sənədin) surəti.
Xidmətin təqdim edildiyi elektron ünvandan ərizədə olan məlumatlar interaktiv şəkildə vergi ödəyicisi tərəfindən sistemə daxil edilir, ünvanı təsdiqləyən sənəd, filial, nümayəndəliyin əsasnaməsi, filial, nümayəndəliyin rəhbərinin təyin edilməsi barədə qərar (əmr) isə PDF formatda sistemə əlavə edilir.
 
3. Elektron xidmətin göstərilməsi üçün inzibati prosedurlar
 
3.2. İnteraktiv elektron xidmətlər üçün sorğu: İnteraktiv xidmətlərin istifadəçilərinin - Azərbaycan Respublikasının Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.
Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.
 
3.2.1. Sorğunun formalaşdırılması: Vergi ödəyicisinin filialının, nümayəndəliyinin qeydiyyatı barədə ərizə İnternet Vergi İdarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə:
   “Kimə” siyahısından -- Azərbaycan Respublikasının Vergilər Nazirliyi
   “Müraciətin növü” siyahısından - Ərizə
   “Sənədin növü” siyahısından - Filialın onlayn qeydiyyatı ərizəsi seçilir və “Qəbul” düyməsi sıxılır.
Açılan ekranda vergi ödəyicisinin filialının, nümayəndəliyinin qeydiyyat məlumatları aşağıdakı ardıcıllıqla sistemə daxil edilir:
- filialın, nümayəndəliyin adı daxil edilir;
- Siyahıdan qeydiyyata alınanın filial və ya nümayəndəlik olduğu seçilir;
- filialın, nümayəndəliyin yerləşdiyi daşınmaz əmlakın vergi ödəyicisinin mülkiyyətində (sahibliyində)və ya icarədə olması barədə hüquqi əsaslardan biri seçilir;
 
“Mülkiyyətində (sahibliyində)olan” seçildikdə
-    Mülkiyyət (sahiblik)hüququnu təsdiq edən sənədin nömrəsi və tarixi daxil edilir;
 
“İcarəyə götürən” seçildikdə
-     icarəyə verənin hüquqi və ya fiziki şəxs olması qeyd edilir;
-    İcarəyə verən hüquqi şəxs olduqda VÖEN daxil edilir;
-    İcarəyə verən fiziki şəxs olduqda vətəndaşlıqdan asılı olaraq “DİN” və ya “Miqrasiya” xanalarından biri seçilir;
-    Azərbaycan Respublikası vətəndaşlarının şəxsiyyət vəsiqəsinin və ya əcnəbilərə və ya vətəndaşlığı olmayan şəxslərə müvəqqəti və ya daimi yaşamaq üçün verilmiş icazə vəsiqəsinin Pin kodu daxil edilir;
Filialın nümayəndəliyin ünvan məlumatları daxil edilir:
-    Siyahıdan rayon seçilir;
-    Siyahıdan kənd (qəsəbə) seçilir;
-    Siyahıdan poçt indeksi seçilir;
-    Siyahıdan küçə, prospekt, dalan, döngə, meydan, kvartal seçilir;
-    Ev nömrəsi daxil edilir;
-    Mənzil daxil edilir;
-    Filial, nümayəndəliyin İqtisadi fəaliyyət növlərinin təsnifatı üzrə kodu daxil edilir;
-    Əlaqə məlumatları daxil edilir (ev telefonu, iş telefonu, elektron poçt ünvanı, mobil telefon və sair);
-    Filial, nümayəndəliyin Əsasnaməsinin surəti elektron formada əlavə edilir;
-    Filial, nümayəndəliyin rəhbərinin təyin edilməsi barədə qərarın (əmrin) surəti elektron formada əlavə edilir;
-    filialın, nümayəndəliyin bu fəaliyyətin yerinə yetiriləcəyi ünvanı təsdiq edən sənədin (mülkiyyət(sahiblik) hüququnu təsdiq edən sənədin, icarə müqaviləsinin, ünvan reyestri məlumat bazasından arayışın, ünvanı müəyyən etməyə imkan verən yerli icra hakimiyyəti orqanları tərəfindən verilmiş sənədin) surəti elektron formada əlavə edilir.
 
Vergi ödəyicisinin filialının, nümayəndəliyinin qeydiyyatı ilə bağlı bütün əməliyyatlar başa çatdıqdan sonra “İrəli” düyməsi sıxılır. Bu halda daxil edilmiş məlumatların yoxlanılması üçün təsdiqləmə ekranı gəlir. İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini sıxır. Əks halda, imtina etmək üçün “İmtina” düyməsi icra edilir. Təsdiqdən sonra ekrana “Vergi ödəyicisinin filialının, nümayəndəliyinin qeydiyyata alınması barədə ərizə”nin icraya qəbul edilməsi barədə Bildiriş çıxır.
“Çap” düyməsi vasitəsi ilə Bildirişi çap etmək mümkündür.
Vergi ödəyicisi tərəfindən göndərilən bu elektron ərizə onun “Göndərdiklərim” qovluğuna düşür.
 
3.2.2. Sorğunun qəbulu: Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.
 
3.3. Elektron xidmətin göstərilməsi və ya imtina edilməsi:
3.3.1. Sorğunun yerinə yetirilməsindən imtina halları: İstifadəçi tərəfindən ərizə göstəriciləri üzrə sistemə daxil edilmiş məlumatların düzgünlüyü yoxlanılır və kənarlaşmalar aşkar edildikdə, vergi ödəyicisinin filial, nümayəndəliyinin qeydiyyata alınmasından imtina edilir.(Kənarlaşmalar barədə vergi ödəyicisinin elektron ünvanına uyğunsuzluq məktubu göndərilir.)
 
3.3.2. Sorğunun qəbulu: İmtina üçün əsas olmadıqda vergi ödəyicisinin filialının, nümayəndəliyinin onlayn uçota alınması ilə bağlı ərizə qəbul olunur.
3.4. Sorğunun icrası:
3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:
-    İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul orqan - Azərbaycan Respublikasının Vergilər Nazirliyi;
-    Gücləndirilmiş elektron imza sahibinin sistemdə təyin edilməsi (identikləşdirilməsi), məsul təşkilat - akkreditə edilmiş sertifikat mərkəzi;
-    Filialın, nümayəndəliyin qeydiyyatı ərizəsinin icraya qəbul edilməsi barədə vergi ödəyicisinə Bildirişin göndərilməsi, məsul orqan - Azərbaycan Respublikasının Vergilər Nazirliyi;
-    Vergi ödəyicisinin filialının, nümayəndəliyinin vergi uçotuna alınması, (prosesin sonu)məsul orqan - Azərbaycan Respublikasının Vergilər Nazirliyi.
Elektron xidmətin göstərilməsinə Azərbaycan Respublikası Vergilər Nazirliyinin İqtisadi təhlil və sahibkarlıq subyektlərinin dövlət qeydiyyatı baş idarəsi və İnformasiya texnologiyaları və proqram təminatı şöbəsi məsuliyyət daşıyır.
3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti: Elektron xidmət 2 iş günündən gec olmayaraq yerinə yetirilir.
 
3.4.3. İnzibati əməliyyatda iştirak edən digər dövlət orqanı haqqında məlumat: Yoxdur.
3.4.4. hər bir inzibati prosedurun nəticəsi və onun verilməsi qaydası:
Xidmətin yerinə yetirilməsi nəticəsində vergi ödəyicisinin filialı, nümayəndəliyi vergi uçotuna alınır və bu barədə vergi ödəyicisinin elektron ünvanına arayış göndərilir.
 
3.5. Elektron xidmətin yerinə yetirilməsinə nəzarət:
 
3.5.1. Nəzarət forması: Elektron xidmətin göstərilməsi zamanı filialın, nümayəndəliyin fəaliyyət növlərinə və ərizə göndərən vergi ödəyicisinin hüquqi şəxs olması ilə bağlı məhdudiyyətlərə Azərbaycan Respublikasının Vergilər Nazirliyinin proqram təminatı vasitəsilə onlayn qaydada nəzarət edilir.
Ərizəyə elektron formada əlavə olunmuş sənədlərin düzgünlüyünə nəzarət Azərbaycan Respublikası Vergilər Nazirliyinin vergi ödəyicilərinin qeydiyyat və uçotunu aparan struktur qurumları tərəfindən həyata keçirilir.
 
3.5.2. Nəzarət qaydası: Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikası Vergilər Nazirliyinin Çağrı Mərkəzi (195) fəaliyyət göstərir.
 
3.6. Elektron xidmətin göstərilməsi üzrə mübahisələr: İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı vergi orqanına (vəzifəli şəxsə) və məhkəməyə şikayət edə bilər.
 
3.6.1. İstifadəçinin şikayət etmək hüququ haqqında məlumat: Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.
3.6.2. Şikayətin əsaslandırılması və baxılması üçün lazım olan informasiya: İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.
3.6.3. Şikayətin baxılma müddəti: Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.
Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.
 

 
	 
	Azərbaycan Respublikası Vergilər Nazirliyinin Kollegiyasının 03.09.2014-cü il tarixli 1417050000004800 nömrəli Qərarı ilə təsdiq edilmişdir.
 
Əlavə - 3
 


 
“Vergi ödəyicisinin filialının, nümayəndəliyinin onlayn qeydiyyatdan çıxarılması” elektron xidməti üzrə inzibati reqlament
 
1. Ümumi müddəalar
 
1.1. Elektron xidmətin adı: Vergi ödəyicisinin filialının, nümayəndəliyinin onlayn qeydiyyatdan çıxarılması
1.2. Elektron xidmətin məzmunu: Bu xidmət rezident vergi ödəyicisinin filialının, nümayəndəliyinin elektron qaydada vergi uçotundan çıxarılmasını əhatə edir.
1.3. Elektron xidmətin göstərilməsinin hüquqi əsası: Azərbaycan Respublikasının Vergi Məcəlləsinin 33-cü, 34-cü maddələri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, həmin Qaydalara 1 nömrəli əlavə, eləcə də “Elektron xidmət növlərinin Siyahısı”nın 7.18-cı bəndi
1.4. Elektron xidməti göstərən dövlət qurumunun adı: Azərbaycan Respublikası Vergilər Nazirliyi
1.5. Elektron xidmətin digər icraçıları: Yoxdur.
1.6. Elektron xidmətin avtomatlaşdırılma səviyyəsi: Qismən avtomatlaşdırılmışdır.
 
1.7. Elektron xidmətin icra müddəti: Elektron xidmət 2 iş günü ərzində yerinə yetirilir.
 
1.8. Elektron xidmətin göstərilməsinin nəticəsi: Vergi ödəyicisinin filialı, nümayəndəliyi qeydiyyatdan çıxarılır.
 
2. Elektron xidmətin göstərilməsinin həyata keçirilməsi
 
2.1. Elektron xidmətin növü: İnteraktiv.
2.2. Elektron xidmət üzrə ödəniş: Ödənişsiz.
2.3. Elektron xidmətin istifadəçiləri: Azərbaycan Respublikasının Vergi Məcəlləsi ilə müəyyən edilmiş qaydada vergi ödəyicisinin eyniləşdirmə nömrəsi (VÖEN) almış hüquqi şəxslər.
 
2.4. Elektron xidmətin təqdim olunma yeri:
http://www.e-taxes.gov.az/, http://www.e-gov.az
 
2.5. Elektron xidmət barədə məlumatlandırma:
 
-https://www.e-taxes.gov.az/dispatcher?menu=ekarg&submenu=2&nav=ekarg
- Vergi ödəyicilərinə xidmət strukturları (müvafiq idarə və şöbələr)
- Vergi ödəyicilərinə xidmət mərkəzləri
- Azərbaycan Respublikası Vergilər Nazirliyinin Çağrı Mərkəzi (195)
- office@taxes.gov.az
 
2.6.      Elektron xidmətin göstərilməsi üçün tələb olunan sənədlər və onların təqdim olunma forması:
- Vergi ödəyicisinin filialının, nümayəndəliyinin qeydiyyatdan çıxarılması barədə ərizə;
- Filial, nümayəndəliyin ləğvi haqqında Qərar.
Xidmətin təqdim edildiyi elektron ünvandan ərizədə olan məlumatlar interaktiv şəkildə vergi ödəyicisi tərəfindən sistemə daxil edilir, ləğv haqqında Qərar isə PDF formatda sistemə əlavə edilir.
 
3. Elektron xidmətin göstərilməsi üçün inzibati prosedurlar
 
3.2. İnteraktiv elektron xidmətlər üçün sorğu: İnteraktiv xidmətlərin istifadəçilərinin - Azərbaycan Respublikasının Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.
Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.
 
3.2.1. Sorğunun formalaşdırılması: Vergi ödəyicisinin filialının, nümayəndəliyinin qeydiyyatdan çıxarılması barədə ərizə İnternet Vergi İdarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə:
   “Kimə” siyahısından - Azərbaycan Respublikasının Vergilər Nazirliyi
   “Müraciətin növü” siyahısından - Ərizə
   “Sənədin növü” siyahısından - “Filialın onlayn qeydiyyatdan çıxarılması” ərizəsi seçilir və “Qəbul” düyməsi sıxılır.
Açılan ekranda vergi ödəyicisinin filialının, nümayəndəliyinin qeydiyyatdan çıxarılması barədə məlumatlar aşağıdakı ardıcıllıqla sistemə daxil edilir:
- Siyahıdan vergi ödəyicisinin filialı, nümayəndəliyi seçilir;
- Qeydiyyatın ləğv edilmə tarixi daxil edilir;
- Filial, nümayəndəliyin qeydiyyatının ləğv səbəbi daxil edilir;
- Filial, nümayəndəliyin ləğv edilməsi barədə Qərar elektron
 formada əlavə edilir.
 
Vergi ödəyicisinin filialının, nümayəndəliyinin qeydiyyatdan çıxarılması ilə bağlı bütün əməliyyatlar başa çatdıqdan sonra “İrəli” düyməsi sıxılır. Bu halda daxil edilmiş məlumatların yoxlanılması üçün təsdiqləmə ekranı gəlir. İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini sıxır. Əks halda, imtina etmək üçün “İmtina” düyməsi icra edilir. Təsdiqdən sonra ekrana “Vergi ödəyicisinin filialının, nümayəndəliyinin qeydiyyatdan çıxarılması barədə ərizə”nin icraya qəbul edilməsi barədə Bildiriş çıxır.
“Çap” düyməsi vasitəsi ilə Bildirişi çap etmək mümkündür.
Vergi ödəyicisi tərəfindən göndərilən bu elektron ərizə onun “Göndərdiklərim” qovluğuna düşür.
 
3.2.2. Sorğunun qəbulu: Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.
 
3.3. Elektron xidmətin göstərilməsi və ya imtina edilməsi:
 
3.3.1. Sorğunun yerinə yetirilməsindən imtina halları: Ərizənin göstəriciləri ilə ona elektron formada əlavə olunmuş sənədlərdə kənarlaşmalar aşkar edildikdə, vergi ödəyicisinin filialı, nümayəndəliyi qeydiyyatdan çıxarılmır. (Kənarlaşmalar barədə vergi ödəyicisinin elektron ünvanına uyğunsuzluq məktubu göndərilir.)
3.3.2. Sorğunun qəbulu: İmtina üçün əsas olmadıqda vergi ödəyicisinin filialının, nümayəndəliyinin uçotunun onlayn ləğv edilməsi ilə bağlı ərizə qəbul olunur.
3.4. Sorğunun icrası:
3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:
-    İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul orqan - Azərbaycan Respublikasının Vergilər Nazirliyi;
-    Gücləndirilmiş elektron imza sahibinin sistemdə təyin edilməsi (identikləşdirilməsi), məsul təşkilat - akkreditə edilmiş sertifikat mərkəzi;
-    Filialın, nümayəndəliyin qeydiyyatdan çıxarılma ərizəsinin icraya qəbul edilməsi barədə vergi ödəyicisinə Bildirişin göndərilməsi, məsul orqan - Azərbaycan Respublikasının Vergilər Nazirliyi;
-    Vergi ödəyicisinin filialının, nümayəndəliyinin vergi uçotundan çıxarılması, (prosesin sonu) məsul orqan - Azərbaycan Respublikasının Vergilər Nazirliyi.
Elektron xidmətin göstərilməsinə Azərbaycan Respublikası Vergilər Nazirliyinin İqtisadi təhlil və sahibkarlıq subyektlərinin dövlət qeydiyyatı baş idarəsi və İnformasiya texnologiyaları və proqram təminatı şöbəsi məsuliyyət daşıyır.
 
3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti: Elektron xidmət 2 iş günündən gec olmayaraq yerinə yetirilir.
 
3.4.3. İnzibati əməliyyatda iştirak edən digər dövlət orqanı haqqında məlumat: Yoxdur.
3.4.4. hər bir inzibati prosedurun nəticəsi və onun verilməsi qaydası:
Xidmətin yerinə yetirilməsi nəticəsində vergi ödəyicisinin filialı, nümayəndəliyi vergi uçotundan çıxarılır və bu barədə vergi ödəyicisinin elektron ünvanına məlumat göndərilir.
 
3.5. Elektron xidmətin yerinə yetirilməsinə nəzarət:
 
3.5.1. Nəzarət forması:
Ərizəyə elektron formada əlavə olunmuş sənədlərin düzgünlüyünə nəzarət Azərbaycan Respublikası Vergilər Nazirliyinin vergi ödəyicilərinin qeydiyyat və uçotunu aparan strukturqurumları tərəfindən həyata keçirilir.
3.5.2. Nəzarət qaydası: Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikası Vergilər Nazirliyinin Çağrı Mərkəzi (195) fəaliyyət göstərir.
 
3.6. Elektron xidmətin göstərilməsi üzrə mübahisələr: İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı vergi orqanına (vəzifəli şəxsə) və məhkəməyə şikayət edə bilər.
 
3.6.1. İstifadəçinin şikayət etmək hüququ haqqında məlumat: Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.
3.6.2. Şikayətin əsaslandırılması və baxılması üçün lazım olan informasiya: İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.
3.6.3. Şikayətin baxılma müddəti: Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.
Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.
 

 
	 
	Azərbaycan Respublikası Vergilər Nazirliyinin Kollegiyasının 03.09.2014-cü il tarixli 1417050000004800 nömrəli Qərarı ilə təsdiq edilmişdir.
 
Əlavə - 4
 


 
“ƏDV məqsədləri üçün qeydiyyatın onlayn ləğv edilməsi” elektron xidməti üzrə inzibati reqlament
 
1. Ümumi müddəalar
 
1.1. Elektron xidmətin adı: ƏDV məqsədləri üçün qeydiyyatın onlayn ləğv edilməsi
1.2. Elektron xidmətin məzmunu: Bu xidmət vergi ödəyicilərinin ƏDV məqsədləri üçün qeydiyyatının elektron qaydada ləğv edilməsini əhatə edir.
1.3. Elektron xidmətin göstərilməsinin hüquqi əsası: Azərbaycan Respublikasının Vergi Məcəlləsinin 158-ci maddəsi, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, həmin Qaydalara 1 nömrəli əlavə, eləcə də “Elektron xidmət növlərinin Siyahısı”nın 7.19-cu bəndi.
1.4. Elektron xidməti göstərən dövlət qurumunun adı: Azərbaycan Respublikası Vergilər Nazirliyi
1.5. Elektron xidmətin digər icraçıları: Yoxdur.
1.6. Elektron xidmətin avtomatlaşdırılma səviyyəsi: Qismən avtomatlaşdırılmışdır.
 
1.7. Elektron xidmətin icra müddəti: Elektron xidmət 30 gün ərzində yerinə yetirilir.
 
1.8. Elektron xidmətin göstərilməsinin nəticəsi: Vergi ödəyicisinin ƏDV məqsədləri üçün qeydiyyatı ləğv edilir.
 
2. Elektron xidmətin göstərilməsinin həyata keçirilməsi
 
2.1. Elektron xidmətin növü: İnteraktiv.
2.2. Elektron xidmət üzrə ödəniş: Ödənişsiz.
2.3. Elektron xidmətin istifadəçiləri: Azərbaycan Respublikasının Vergi Məcəlləsi ilə müəyyən edilmiş qaydada ƏDV məqsədləri üçün qeydiyyata alınmış hüquqi və fiziki şəxslər.
 
2.4. Elektron xidmətin təqdim olunma yeri:
http://www.e-taxes.gov.az/, http://www.e-gov.az
 
2.5. Elektron xidmət barədə məlumatlandırma:
 
- https://www.e-taxes.gov.az/dispatcher?menu=ekarg&submenu=2&nav=ekarg
- Vergi ödəyicilərinə xidmət strukturları (müvafiq idarə və şöbələr)
- Vergi ödəyicilərinə xidmət mərkəzləri
- Azərbaycan Respublikası Vergilər Nazirliyinin Çağrı Mərkəzi (195)
- office@taxes.gov.az
.
2.7       Elektron xidmətin göstərilməsi üçün tələb olunan sənədlər və onların təqdim olunma forması:
- Vergi ödəyicisinin ƏDV məqsədləri üçün qeydiyyatının ləğv edilməsi barədə ərizə.
Xidmətin təqdim edildiyi elektron ünvandan ərizədə olan məlumatlar interaktiv şəkildə vergi ödəyicisi tərəfindən sistemə daxil edilir.
 
3. Elektron xidmətin göstərilməsi üçün inzibati prosedurlar
 
3.2. İnteraktiv elektron xidmətlər üçün sorğu: İnteraktiv xidmətlərin istifadəçilərinin - Azərbaycan Respublikası Vergilər Nazirliyi tərəfindən verilmiş şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.
Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.
 
3.2.1. Sorğunun formalaşdırılması: ƏDV məqsədləri üçün qeydiyyatın ləğv edilməsi barədə ərizə İnternet Vergi İdarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə
   “Kimə” siyahısından -- Azərbaycan Respublikası Vergilər Nazirliyi
   “Müraciətin növü” siyahısından - Ərizə
   “Sənədin növü” siyahısından - ƏDV qeydiyyatının ləğv olunması ərizəsi seçilir və “Qəbul” düyməsi sıxılır. Açılan ekranda əməliyyatlar aşağıdakı ardıcıllıqla yerinə yetirilir:
   Siyahıdan ƏDV qeydiyyatının ləğv səbəbi seçilir;
   Ləğv tarixi daxil edilir (Ləğvin səbəbi Azərbaycan Respublikası Vergi Məcəlləsinin 158.1-ci maddəsi qeyd edildikdə ləğv tarixi sistem tərəfindən avtomatik müəyyənləşdirilir );
   ƏDV-nin ləğv etmə tarixinə vergi ödəyicisinin sahibliyində qalan malların məbləği daxil edilir.
   ƏDV məqsədləri üçün ləğvlə bağlı bütün əməliyyatlar başa çatdıqdan sonra “İrəli” düyməsi sıxılır. Bu halda daxil edilmiş məlumatların yoxlanılması üçün təsdiqləmə ekranı gəlir.
   İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini sıxır. Əks halda, imtina etmək üçün “İmtina” düyməsi icra edilir.
   Təsdiqdən sonra ekrana “Vergi ödəyicisinin ƏDV məqsədləri üçün qeydiyyatının ləğv edilməsi haqqında ərizə”nin icraya qəbul edilməsi barədə Bildiriş çıxır.
“Çap” düyməsi vasitəsi ilə Bildirişi çap etmək mümkündür.
Vergi ödəyicisi tərəfindən göndərilən bu elektron ərizə onun “Göndərdiklərim” qovluğuna düşür.
3.2.2. Sorğunun qəbulu: Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.
3.3. Elektron xidmətin göstərilməsi və ya imtina edilməsi:
3.3.1. Sorğunun yerinə yetirilməsindən imtina halları: Sistem tərəfindən vergi ödəyicisinin ƏDV məqsədləri üçün qeydiyyatda olub-olmaması yoxlanılır. Əgər vergi ödəyicisi ƏDV qeydiyyatında deyilsə, ərizənin icraya qəbul edilməsindən imtina edilir.
Vergi ödəyicisinin ƏDV məqsədləri üçün qeydiyyatı Azərbaycan Respublikası Vergi Məcəlləsinin 158.2-ci bəndinə əsasən (ƏDV-yə cəlb olunan dövriyyənin azalması) ləğv olunduğu halda, əvvəlki tam 12 təqvim ayı ərzində (əvvəlki tam 12 təqvim ayına vergi ödəyicisinin fəaliyyətinin dayandırıldığı müddət daxil deyildir) ƏDV-yə cəlb edilən dövriyyə 60000 manatdan çox olduqda ərizənin icraya qəbul edilməsindən imtina edilir. Bu məsələlərə sistem tərəfindən avtomatik nəzarət olunur və ekrana müvafiq məlumatlar yerləşdirilir.
3.3.2. Sorğunun qəbulu: İmtinaya əsas olmadıqda vergi ödəyicisinin ƏDV məqsədləri üçün qeydiyyatının ləğv edilməsi ərizəsi icraata qəbul edilir.
 
3.4. Sorğunun icrası:
3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:
ƏDV məqsədləri üçün qeydiyyatın onlayn ləğv edilməsi üçün ərizə İnternet Vergi İdarəsinə daxil olmaqla elektron formada tərtib edilərək təqdim edilir.
-    İstifadəçi adı, şifrə və parola görə vergi ödəyicisinin sistemdə təyin edilməsi (identikləşdirilməsi), məsul orqan - Azərbaycan Respublikası Vergilər Nazirliyi;
-    Gücləndirilmiş elektron imza sahibinin sistemdə təyin edilməsi (identikləşdirilməsi), məsul təşkilat - akkreditə edilmiş sertifikat mərkəzi;
-    Ərizənin icraya qəbul edilməsi barədə vergi ödəyicisinə Bildirişin göndərilməsi, məsul orqan - Azərbaycan Respublikası Vergilər Nazirliyi;
-    ƏDV məqsədləri üçün qeydiyyatın ləğv edilməsi, (prosesin sonu) məsul orqan - Azərbaycan Respublikası Vergilər Nazirliyi.
Elektron xidmətin göstərilməsinə Azərbaycan Respublikası Vergilər Nazirliyinin İqtisadi təhlil və sahibkarlıq subyektlərinin dövlət qeydiyyatı baş idarəsi və İnformasiya texnologiyaları və proqram təminatı şöbəsi məsuliyyət daşıyır.
3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:
Elektron xidmət 30 gündən gec olmayaraq yerinə yetirilir.
 
3.4.3. İnzibati əməliyyatda iştirak edən digər dövlət orqanı haqqında məlumat: Yoxdur.
3.4.4. hər bir inzibati prosedurun nəticəsi və onun verilməsi qaydası:
Xidmətin yerinə yetirilməsi nəticəsində vergi ödəyicisinin ƏDV məqsədləri üçün qeydiyyatının ləğv edilməsi vergi ödəyicisinin vergi tutulan əməliyyatlarının tam dayandırdığı və ya vergi orqanına qeydiyyatın ləğv edilməsinə dair ərizənin verildiyi gün qüvvəyə minir və bu barədə vergi ödəyicisinin elektron ünvanına Bildiriş göndərilir.
 
3.5. Elektron xidmətin yerinə yetirilməsinə nəzarət:
 
3.5.1. Nəzarət forması: Elektron xidmətin göstərilməsi zamanı vergi ödəyicisinin ƏDV məqsədləri üçün qeydiyyatda olması və əvvəlki tam 12 təqvim ayı ərzində ƏDV-yə cəlb edilən dövriyyənin 60 min manatdan az olmasına Azərbaycan Respublikası Vergilər Nazirliyinin proqram təminatı vasitəsilə onlayn qaydada nəzarət edilir.
Azərbaycan Respublikası Vergilər Nazirliyinin bəyannamələrin kameral yoxlanılmasını və vergi ödəyicilərinin qeydiyyat və uçotunu həyata keçirən struktur qurumları tərəfindən təqdim olunmuş ərizə məlumatları, o cümlədən ləğvetmə vaxtı sahibliyində qalan malların qalığı, bəyannamələrin təqdim edilməsi, istifadə edilməmiş vergi-hesab fakturaların aidiyyəti üzrə təhvil verilməsi, vergi ödəyicisinin fəaliyyətinin dayandırılması, ƏDV-nə cəlb olunan əməliyyatların aparılmasının dayandırılıb - dayandırılmaması və əvvəlki tam 12 təqvim ayı ərzində ƏDV-yə cəlb edilən dövriyyə dəqiqləşdirilir.
 
3.5.2. Nəzarət qaydası: Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikası Vergilər Nazirliyinin Çağrı Mərkəzi (195) fəaliyyət göstərir.
 
3.6. Elektron xidmətin göstərilməsi üzrə mübahisələr: İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.
 
3.6.1. İstifadəçinin şikayət etmək hüququ haqqında məlumat: Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.
3.6.2. Şikayətin əsaslandırılması və baxılması üçün lazım olan informasiya: İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.
3.6.3. Şikayətin baxılma müddəti: Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanununun 78-ci maddəsinə əsasən, 1 ay müddətinə baxılır.
Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.
 

